als_Latn dik_Latn sag_Latn
Policia e Tiranës ka arrestuar në flagrancë tre policë bashkiakë pasi dyshohet se kanë përfituar shumën prej 200 mijë lekësh të vjetra për lejimin e një tende në një pikë lavazhi në kryeqytet.
Policia tha se në kuadër të operacionit “Rrjeta” u arrestuan në flagrancë Erjon Beca, 37 vjeç, me detyrë përgjegjës grupi pranë Policisë Bashkiake për kontrollin e territorit; B. M, 25 vjeçe dhe Astrit Breshani, 47 vjeç, të dy punonjës të patrullës së policisë Bashkiake Tiranë.
Ata akuzohen se me datë 21.04.2017, rreth orës 16:00, në rrugën “Panorama” dyshohet t’i kenë marrë personit J.M. një shumë prej 200 mijë lekësh të vjetra, për lejimin e një tende (rrjetë mbrojtëse dielli) në një pikë lavazhi në qytetin e Tiranës.
Policia tha se në cilësinë e provës materiale u sekuestruan 4 kartmonedha me prerje 5.000 lekë të reja dhe 5 telefona celularë të markave të ndryshme.
Ata akuzohen për “korrupsion aktiv të personave që ushtrojnë funksione publike i kryer në bashkëpunim”./tvklan.al
als_Latn als_Latn als_Latn als_Latn als_Latn